Nekropoly v Diocletianopole

Nekropoly v Diocletianopole (), sú zvyšky piatich antických nekropol, ktoré sa nachádzajú v meste Chisaria v Plovdivskej oblasti v južnom Bulharsku, na území niekdajšieho rímskeho mesta Diocletianopolis.MADŽAROV, Mitko. Chisaria – pătevoditel. Veliko Tărnovo : Archeologičeski muzej – Chisaria-Izdatelstvo „Faber“. 72 s. ISBN 9786190008514. S. 62 – 64. (po bulharsky)MADŽAROV, Mitko; NANKINA, Radka; TANČEVA, Dimitrinka. Rimskata grobnica pri Chisaria. Veliko Tărnovo : Archeologičeski muzej – Chisaria-Izdatelstvo „Faber“. 12 s. S. 3 – 5. (po bulharsky)TRANKOVA, Dimana; RAYCHEVA, Milena; GEORGIEFF, Anthony. A Guide to Roman Bulgaria. Sofia : Free Speech International Foundation. 2016. 127 s. ISBN 9786199031940. S. 95. (po anglicky)NIKOLOV, Ivo; STOJKOV, Martin. Kreposti i antični gradove v Bălgarija. Sofia : Izdatelstvo „Travel Books“. 2016. 400 s. ISBN 9786199033012. S. 139. (po bulharsky)

 Opis 
Nekropolám v Diocletianopole bola venovaná podstatná časť archeologického výskumu antického mesta Diocletianopolis, keďže podrobný prieskum pohrebísk prispel k hlbšiemu poznaniu ekonomického a sociálneho štatútu obyvateľov mesta. Nekropoly č. 1, 2 a 3 boli skromnejšie a predpokladá sa, že v nich boli pochovávaní predovšetkým menej významní a chudobnejší obyvatelia mesta, pričom mestskej aristokracii slúžili hrobky, ktoré sa nachádzali v nekropolách č. 4 a 5.

Celkovo bolo pri archeologických vykopávkach do súčasnosti objavených päť neskoroantických nekropol patriacich k antickému mestu Diocletianopolis. Všetky sa nachádzajú mimo opevnenej časti antického mesta, a teda mimo jeho pôvodných hraníc. Počas neskoršieho rozširovania mesta sa však niektoré z nich stali súčasťou nových mestských štvrtí. Pochádzajú z 3.6. storočia, pričom prevažná časť hrobiek pochádza z obdobia 4.6. storočia a len malá časť bola založených už v priebehu 3. storočia.

Hrobky v nekropolách sú rôzneho typu od rozmerovo malých jednoduchých pohrebných komôr až po priestorovo rozľahlé rodinné hrobky.

 Nekropoly 
 Nekropola č. 1 
Lokalita: Nachádza sa mimo opevnenej časti mesta východne od opevnenej časti antického mesta, približne 150 metrov západne od prameňa Momina sălza a južne od baziliky č. 8.

Opis: Bola postavená v štvrti, kde sa nachádzali jedny z mestských rímskych kúpeľov. Nachádzalo sa v nej množstvo hrobiek pokrytých škridlami. Všetky hroby boli postavené v smere východzápad. Nekropola pochádza z 5.6. storočia. 

Dostupnosť: neprístupná 

 Nekropola č. 2 
Lokalita: Nachádza sa mimo opevnenej časti mesta blízko severnej časti východných hradieb mesta.

Opis: Išlo o malú nekropolu. Objavené tu boli dve hrobky, ktoré boli postavené z malých kamenných blokov. V hrobkách boli objavené kostrové pozostatky, ale aj množstvo menších predmetov zo zlata ako napríklad prstene, dva menšie krížiky, náušnice, ihla do vlasov, alebo čast náhrdelníku. Nekropola pochádza zo 4. storočia.

Dostupnosť: neprístupná

 Nekropola č. 3 
Lokalita: Nachádza sa mimo opevnenej časti mesta v blízkosti južnej polovice východných hradieb pevnosti.

Opis: Patrila k veľkým nekropolám Diocletianopolu. V rámci nekropole bola objavená hrobka Solomona, ktorý bol vikárom v provincii Trácia počas panovania cisára Maurikia I. Jeho hrobka bola zakrytá mramorovou doskou, na ktorej sa nachádzal ranokresťanský nápis v starogréčtine.  

Dostupnosť: neprístupná

 Nekropola č. 4 
Lokalita: Nachádza sa mimo opevnenej časti mesta, asi 200 metrov južne od južných hradieb mesta pri ceste do Philippopolu (dnešný Plovdiv).

Opis: Išlo o najväčšiu z diocletianopolských nekropol. Pri výskumoch tu boli odkryté štyri veľké klenuté hrobky ako aj množstvo menších hrobov. Všetky hroby boli postavené v smere východzápad. V hrobkách sa nachádzali murované pohrebné lôžka a hrobky patria k typickým predstaviteľom neskoroantickej pohrebnej architektúry. Pohrebisko pochádza z druhej polovice 4. storočia.

Dostupnosť: neprístupná

 Nekropola č. 5 
Lokalita: Nachádza sa mimo opevnenej časti mesta približne 120 metrov juhozápadne od opevnenej časti mesta pri pravom brehu riečky Slaveev dol ().

Opis: Je najvýznamnejšou z nekropol objavených na území mesta Chisaria. V rámci nekropoly je exponovaná a sprístupnená rímska rodinná hrobka zo 4. storočia ktorá pozostáva z koridoru a pohrebnej komory. Hrobka bola objavená v roku 1957. Je najväčšou z antických hrobiek na území mesta Chisaria. Nekropola pochádza z druhej polovice 4. storočia.

Dostupnosť: prístupná jedna rodinná hrobka 

 Dostupnosť 
Prístupná je len jedna hrobka, ktorá sa nachádza v nekropole č. 5, mimo hraníc opevnenej časti mesta, približne 300 metrov južne od juhozápadného rohu hradieb antického mesta. 

 Referencie 

 Pozri aj 
 Rímska hrobka (Chisaria)

 Iné projekty 

Kategória:Stavby v Chisarii
Kategória:Archeologické lokality v Bulharsku
Kategória:Architektúra v 3. storočí
Kategória:Architektúra v 4. storočí
Kategória:Architektúra v 5. storočí
Kategória:Architektúra v 6. storočí
Kategória:Cintoríny v Bulharsku
Kategória:Byzantská sakrálna architektúra v Bulharsku
Kategória:Stavby v starovekom Ríme
Kategória:Diocletianopolis (Trácia)